CELEX: 62017TN0658
Language: hu
Date: 2017-09-21 00:00:00
Title: T-658/17. sz. ügy: 2017. szeptember 21-én benyújtott kereset – Stichting Against Child Trafficking kontra OLAF

27.11.2017   
            
            
               HU
            
            
               Az Európai Unió Hivatalos Lapja
            
            
               C 402/48
            
         2017. szeptember 21-én benyújtott kereset – Stichting Against Child Trafficking kontra OLAF
   (T-658/17. sz. ügy)
   (2017/C 402/64)
   Az eljárás nyelve: angol
   
      Felek
   
   
      Felperes: Stichting Against Child Trafficking (Nijmegen, Hollandia) (képviselő: E. Agstner ügyvéd)
   
      Alperes: Európai Csalás Elleni Hivatal
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg az Európai Csalás Elleni Hivatal által az OC/2017/0451. sz. ügyben, 2017. augusztus 3-án hozott, arra vonatkozó határozatot, hogy nem indít igazgatási vizsgálatot;
            
         
               —
            
            
               az OLAF-ot kötelezze arra, hogy az igazgatási vizsgálatot megindítsa, és a megállapításainak függvényében tegye át az ügyet a nemzeti bűnüldöző hatóságokhoz büntetőeljárás lefolytatása végett, vagy pedig az európai intézményekhez közigazgatási eljárás lefolytatása végett;
            
         
               —
            
            
               kötelezze az OLAF-ot a jelen eljárás költségeinek viselésére.
            
         
      Jogalapok és fontosabb érvek
   
   Keresete alátámasztása érdekében a felperes négy jogalapra hivatkozik.
   
               1.
            
            
               Az első, arra alapított jogalap, hogy az OLAF megsértette az uniós jogot és nyilvánvaló értékelési hibát követett el
               
                           —
                        
                        
                           A megtámadott határozat nem áll összhangban az Európai Unió alapvető értékeivel, a közösségi vívmányokkal és a gyermek jogairól szóló ENSZ-egyezménnyel, és az ügy iratainak nyilvánvalóan téves értelmezésén alapul.
                        
                     
         
               2.
            
            
               A második, az intézkedésnek és a vizsgálat megindításának elmulasztására alapított jogalap
               
                           —
                        
                        
                           Az OLAF nem veszi figyelembe az uniós jogot és értékeket tiszteletben nem tartó szervezeteknek és politikáknak nyújtott uniós támogatások korábbi és jelenlegi hatásai közötti kapcsolatot.
                        
                     
         
               3.
            
            
               A harmadik, a meghallgatáshoz való jogra alapított jogalap
               
                           —
                        
                        
                           Az OLAF nyilvánvalóan nem tanúsított érdeklődést az igazság feltárása iránt, amikor megtagadta a tanúk meghallgatását és a felperessel való találkozást.
                        
                     
         
               4.
            
            
               A negyedik, az eljárási szabályok megsértésére alapított jogalap
               
                           —
                        
                        
                           Nem készült feljegyzés a 2014. szeptember 10-i találkozóról, amelyen a felperes és az Európai Bizottság két tisztviselője nyilatkozatokat tett, és bizonyító tényeket adott elő.